અમદાવાદ: અમેરિકામાં બોન્ડ યીલ્ડ વધતાં ફેડરલ રિઝર્વ દ્વારા વ્યાજના દરમાં વધારો કરાય તેવી શક્યતાઓ પાછળ તથા સ્થાનિક મોરચે નોટબંધીના કારણસર વિદેશી સંસ્થાગત રોકાણકારો દ્વારા સતત વેચવાલી જોવા મળી રહી છે. ઓક્ટોબર અને નવેમ્બર બાદ સળંગ ત્રીજા ડિસેમ્બર મહિનામાં વિદેશી રોકાણકારો દ્વારા વેચવાલી જોવા મળી છે. ચાલુ મહિનામાં વિદેશી રોકાણકારો દ્વારા રૂ. ૮૦૦ કરોડથી પણ વધુની ઇક્વિટી બજારમાં વેચવાલી કરાઇ છે.